**Hysbysiad Preifatrwydd – Ti Bia’r Biosffer**

Diweddarwyd yr hysbysiad hwn ddiwethaf ar 10fed o Fehefin 2021

**1 Pam ein bod yn casglu a phrosesu'r data a gesglir:**

Menter a Busnes fydd y Rheolydd Data ar gyfer y data personol a ddarparwch ar ffurflen gais Ti Bia’r Biosffer. Caiff y data a gesglir eu defnyddio i brosesu eich cais ar gyfer y cynllun hwn ac i benderfynu pa mor gymwys ydych chi i fanteisio ar wasanaethau ac at ddibenion cyfathrebu.

Y sail gyfreithiol dros brosesu'r data personol a gesglir yw bod eu hangen er mwyn cyflawni tasg a wneir i arfer yr awdurdod swyddogol a freiniwyd yng Ngrwpiau Gweithredu Lleol Cynnal y Cardi (Ceredigion), Arwain Powys ac Arloesi Gwynedd.

Mae’r prosiect Ti Bia’r Biosffer yn cael ei weithredu gan Menter a Busnes a’i ariannu ar sail gydweithredol gan Grwpiau Gweithredu Lleol Cynnal y Cardi (Ceredigion), Arwain Powys ac Arloesi Gwynedd. Ariannwyd drwy raglen Cymunedau Gwledig Llywodraeth Cymru – Rhaglen Datblygu Gwledig 2014-2020, a ariennir gan Llywodraeth Cymru a’r Gronfa Amaethyddol Ewrop ar gyfer Datblygu Gwledig. Mae hefyd yn cael ei ariannu'n rhannol gan Gyngor Sir Gwynedd, yr Awdurdod Datgomisiynu Niwclear, Cyngor Sir Ceredigion a Chyngor Sir Powys.

**2 Pwy fydd yn cael gweld eich data:**

Caiff y data personol a nodir ar y ffurflen hon ei rannu â sefydliadau a gontractiwyd gan Cynnal y Cardi (Grwp Gweithedu Lleol Ceredigion) i gyflenwi’r prosiect Ti Bia’r Biosffer.

* Menter a Busnes
* A'r contractwyr a’r is-gontractwyr y byddant yn eu dewis i ddarparu’r gwasanaeth

Bydd timau archwilio, tîm archwilio mewnol Llywodraeth Cymru, Swyddfa Archwilio Cymru a Gwasanaeth Archwilio’r Comisiwn Ewropeaidd yn gallu gweld y data personol a nodir ar y ffurflen hon; dim ond at ddibenion dilysu gwaith gweinyddu'r prosiect.

Caiff y data personol a nodir ar y ffurflen hon eu rhannu â'r asiantaethau a ganlyn:-

* Cyngor Sir Ceredigion
* Cyngor Sir Powys
* Cyngor Sir Gwynedd
* Biosffer Dyfi
* Eco Dyfi
* Caiff y data ar y ffurflen hon eu rhannu â chontractwyr sy'n gweithredu ar ran yr ariannwyr, i'w helpu i gynnal cyfweliadau neu arolygon o gyfranogwyr presennol neu rai blaenorol fel rhan o'r broses ffurfiol o werthuso rhaglenni. Bydd contractwyr yn cysylltu â sampl o gysylltiadau. Mae'n bosibl y cysylltir â chi i ofyn ichi werthuso eich profiad personol o weithgaredd dysgu. Os bydd rhywun yn cysylltu â chi, bydd diben y cyfweliad neu'r arolwg yn cael ei esbonio wrthych a chewch ddewis naill ai i gymryd rhan yn y broses neu beidio. Dim ond at y diben o gyflawni'r gwerthusiad y bydd contractwyr yn defnyddio eich manylion a gwneir hynny yn unol â'r Rheoliad Diogelu Data Cyffredinol (GDPR). Caiff eich manylion eu dileu ar ôl i'r contract gwerthuso ddod i ben.

 **3 Am ba hyd y cedwir eich manylion:**

Yn ôl y ddeddfwriaeth ar ddata, mae'n ofynnol ein bod yn dilyn gweithdrefnau diogelwch llym wrth storio a datgelu'r wybodaeth a rowch inni. Caiff eich manylion eu cadw ar ein system yn unol â pholisi cadw'r Comisiwn Ewropeaidd. Mae'r Comisiwn hwn yn ei gwneud yn ofynnol i ddata gael eu cadw am 3 blynedd ar ôl i'r taliadau terfynol gael eu gwneud dan y rhaglen. Caiff eich manylion eu cadw hyd at 31 Rhagfyr 2026. Pan fo afreoleidd-dra yn dod i'r amlwg, caiff y manylion eu cadw am 3 blynedd yn dilyn y flwyddyn pan wnaethom adfer yr holl arian. Pan nad oes angen inni gadw eich gwybodaeth bellach, byddwn yn cael gwared arni yn ddiogel yn unol â Pholisi Cadw a Gwaredu Llywodraeth Cymru.

**4 Eich hawliau:**

O dan y ddeddfwriaeth diogelu data, mae gennych yr hawl:

* I gael gweld y data personol y mae Menter a Busnes yn eu prosesu amdanoch;
* I fynnu ein bod yn cywiro unrhyw beth anghywir yn y data
* I wrthwynebu (o dan rai amgylchiadau) prosesu eich data personol neu gyfyngu ar eu defnydd
* I ofyn (o dan rai amgylchiadau) inni 'ddileu' eich data
* I gyflwyno cwyn i Swyddfa'r Comisiynydd Gwybodaeth, sef ein rheoleiddiwr annibynnol ar gyfer diogelu data
* I gael y data yn ôl ar ffurf gludadwy ac o dan amgylchiadau penodol, ei gwneud yn ofynnol inni symud neu gopïo eich data yn uniongyrchol i drydydd parti.

Os hoffech unrhyw gymorth ynghylch yr hawliau uchod, cysylltwch â einir.davies@menterabusnes.co.uk

**5 Y Ddeddf Rhyddid Gwybodaeth a'ch Gwybodaeth chi**

Mae Deddf Rhyddid Gwybodaeth 2000 a Rheoliadau Gwybodaeth Amgylcheddol 2004 yn galluogi'r cyhoedd i ofyn am gael gweld yr wybodaeth sydd gan gyrff cyhoeddus, gan gynnwys Llywodraeth Cymru. Gallai aelod arall o'r cyhoedd ofyn am gael gweld gwybodaeth amdanoch chi fel rhan o gais rhyddid gwybodaeth. Byddem yn cysylltu â chi i wybod eich barn ynglŷn â hyn cyn datgelu unrhyw ddata personol wrth ymateb i gais o'r fath.

**6 Newidiadau i'r polisi hwn**

Mae Menter a Busnes yn adolygu'r polisi preifatrwydd hwn yn rheolaidd. Bydd unrhyw newidiadau yn sgil hynny yn cael effaith ar unwaith. Pan fo newidiadau yn cael eu gwneud i'r polisi, byddwn yn cysylltu â chi drwy'r cyfeiriad e-bost sydd gennym ar eich cyfer i roi cyfle ichi ddarllen y fersiwn newydd.

Os hoffech ragor o wybodaeth am sut y mae Menter a Busnes yn prosesu eich data personol, dyma eu manylion cyswllt:

Cyfeiriad:

Menter a Busnes

Uned 3

Parc Gwyddoniaeth

Aberystwyth

Ceredigion

SY23 3AH

**Os hoffech ragor o wybodaeth am sut y mae Llywodraeth Cymru yn prosesu eich data personol, dyma ei manylion cyswllt:**

Cyfeiriad:

Swyddog Diogelu Data

Llywodraeth Cymru

Parc Cathays

CAERDYDD

CF10 3NQ

**Cyfeiriad e-bost:****Data.ProtectionOfficer@gov.wales**

**Manylion cyswllt Swyddfa'r Comisiynydd Gwybodaeth:**

Cyswllt y Cwsmer

Wycliffe House

Water Lane

Wilmslow

Cheshire

SK9 5AF

**Rhif Ffôn : 01625 545 745 neu 0303 123 1113**

**Gwefan:**[**www.ico.org.uk**](https://businesswales.gov.wales/farmingconnect/cy/www.ico.org.uk)